જ્હૉન અબ્રાહમની ફિલ્મ મદ્રાસ કૅફે આજે રિલીઝ થઈ છે. જોકે જ્હૉને પોતાના ઇંટરવ્યૂ દરમિયાન જણાવ્યુ હતું કે તેમણે આ ફિલ્મ કોઈ ઍવૉર્ડ માટે નથી બનાવી, પણ આ ફિલ્મ માત્ર ભારતના નવયુવાનોને ઇતિહાસની કેટલીક એવી બાબતોથી રૂબરૂ કરાવવા માટે બનાવી છે કે જેના અંગે આપણા ઇતિહાસના પુસ્તકોમાં કંઈ પણ નથી લખ્યું. મદ્રાસ કૅફે ફિલ્મમાં રાજીવ ગાંધીના નિધન સાથે જોડાયેલી એક ઘટનાનો વિસ્તૃત વિવરણ અપાયું છે. ફિલ્મમાં દર્શાવાયું છે કે કઈ રીતે રાજીવ ગાંધીને મારવાનો પ્લૉટ તૈયાર કરાયો અને કયા કારણોસર તેમની હત્યા કરાઈ.